tartuNLP/wikipedia-smugri-20251201 huggingface dataset:
Elyes Fakhfakh

Elyes Fakhfakh (, s. 1972) on tunisialainen poliitikko ja entinen Tunisian pääministeri.
Opinnot.
Fakhfakh on opiskellut insinööriksi Sfaxissa sijaitsevassa kansallisessa insinöörikoulussa. Hän jatkoi opintoja Ranskan Lyonissa olevassa Institut national des sciences appliquées de Lyonissa, mistä hän valmistui tekniikan maisteriksi. Tämän jälkeen hän opiskeli Évry-Val-d’Essonnen yliopistossa valmistuen kauppatieteiden maisteriksi.
Työhistoria.
Fakhfakh työskenteli projektipäällikkönä ranskalaisessa kumialan yrityksessä Hutchinsonissa, joka on energiayhtiö Totalin tytäryhtiö. Hänen johdollaan yrityksen 45 tehdasta onnistuivat leikkaamaan tuotantokustannuksiaan. Myöhemmin hänestä tuli yrityksen Puolassa sijaitsevan sivuliikkeen projektipäällikkö. Fakhfakh palasi Tunisiaan vuonna 2006, ja aloitti toimitusjohtajan työt autonosiin erikoistuneessa yrityksessä. Kun yrityksen osti espanjalainen yritys, hänestä tuli Caveo Automotive Groupin toimitusjohtaja. Tässä tehtävässä hän toimi vuoteen 2011 saakka.
Poliittinen toiminta.
Vuonna 2011 tapahtunut Tunisian vallankumous muutti tunisialaista poliittista kenttää. Poliittinen osallistuminen lisääntyi ja ihmiset muodostivat poliittisia ryhmiä ja puolueita ensimmäistä kertaa. Myös Fakhfakhin poliittinen mielenkiinto lisääntyi. Hän liittyi sosiaalidemokraattiseen puolueeseen Ettakatoliin.
Vuonna 2011 Hamadi Jebalin islamistiseen hallitukseen hänet nimitettiin matkailuministeriksi. Joulukuussa 2012 hänelle sai johdettavaksi toisenkin ministeriö, kun hänestä tuli valtiovarainministeri. Hän johti näitä kahta ministeriötä maaliskuuhun 2013 saakka, jolloin hän aloitti Ali Laarayedhin islamistisen hallituksen valtiovarainministerinä. Ali Larayedhin hallitus luopui tehtävästään 29. tammikuuta 2014, jolloin myös Fakhfakhin ministeriura päättyi.
Fakhfakh osallistui vuoden 2019 presidentinvaaleihin Ettakatolin ehdokkaana. Hän sai ensimmäisellä kierroksella vain 11 532 ääntä, joka oli 0,34 prosenttia annetuista äänistä. Vaaleissa Tunisian presidentiksi valittiin Kais Saied.
6. lokakuuta 2019 pidetyissä parlamenttivaaleissa maan suurin puolue, maltillinen islamistinen Ennahda, sai vain neljänneksen parlamenttipaikoista. Se nimitti Habib Jemlin pääministeriksi marraskuussa 2019, mutta Jemlin ehdottama hallitus ei saanut parlamentin tukea kun se hävisi luottamusäänestyksen 10. tammikuuta 2020. Tämä tarkoitti sitä, että presidentti Kais Saiedillä oli oikeus määrätä oma pääministeriehdokas yrittämään hallituksen muodostamista. Tähän tehtävään hän valitsi Elyes Fakhfakhin, josta tuli Tunisian pääministeri 27. helmikuuta 2020.
Elyes Fakhfakh erosi pääministerin tehtävästä vain viisi kuukautta nimittämisensä jälkeen. Syynä erolle oli kärjistynyt tilanne Fakhfakhin johtaman koalitiohallituksen ja oppositiossa olevan islamistisen Ennahda-puolueen kanssa, jonka johtajan Rached Ghannouchin eroamista hallitus vaati. Tunisian presidentti Kais Saied nimitti uudeksi pääministeriksi sisäministeri Hichem Mechichin.
Liushouying

Liushouying () on suurkunta Funingin kaupunkipiirissä, Qinhuangdaon prefektuuritason kaupungissa, Hebein maakunnassa Kiinassa.
Postinumero on 066 300 ja pinta-ala 89,7 neliökilometriä. Väkiluku 2017 oli 49 258.
Mineo

Mineo on kunta Sisilian kaakkoisosassa Italiassa. Harvaanasutulla vuoristoseudulla sijaitseva Mineo kuuluu Catanian metropolialueeseen, linnuntie-etäisyys Cataniasta on noin 45 kilometriä lounaaseen.
Historia.
Mineon historia alkaa 400-luvulta ennen ajanlaskun alkua. Ennen roomalaisten tuloa aluetta asuttivat sikulit ja helleenit. Arabit rakensivat paikkakunnalle linnoituksen keskiajan alussa. Maanjäristyksistä aikakirjoihin on jäänyt etenkin vuoden 1693 tuhoisa järistys.
Mineon kirkkoja ovat muun muassa Chiesa di Santa Maria Maggiore, joka oli alkuaan pakanallinen temppeli ja joka kristinuskon myötä omistettiin pyhälle neitsyelle. Chiesa di Sant'Agrippinan historia alkaa vuodesta 263, ja se on saattanut toimia moskeijana arabien valtakaudella. Myös Chiesa di Santa Maria Maggioren historia ulottuu 200-luvulle. Chiesa della Madonna di Odigitria perustettiin bysanttilaisella aikakaudella, joka ajoittuu Rooman valtakunnan luhistumisen ja arabien valtakauden väliin.
Mineon kuuluisuuksia ovat runoilija Paolo Maura (1638–1711) ja kirjailija Luigi Capuana (1839–1915).
Talous.
Mineon talouselämä perustuu pitkälti pienteollisuuteen, maatalouteen ja käsityöläisyyteen.
Wola Kopcowa

Wola Kopcowa on kylä Masłówin kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin seitsemän kilometrin päässä Świętokrzyskien voivodikunnan pääkaupungista Kielcestä ja neljän kilometrin päässä Masłówin kunnan hallintokeskuksesta Masłówista. Wola Kopcowassa asui vuoden 2011 väestönlaskennan mukaan 1 372 asukasta.
Yuguan

Yuguan () on suurkunta Funingin kaupunkipiirissä joka on Qinhuangdaon prefektuuritason kaupungissa joka on Hebein maakunnassa Kiinassa.
Postinumero on 066 303 ja pinta-ala 135,04 neliökilometriä. Väkiluku 2017 oli 35 798.
Taiying

Taiying () on suurkunta Funingin kaupunkipiirissä joka on Qinhuangdaon prefektuuritason kaupungissa joka on Hebein maakunnassa Kiinassa.
Pinta-ala on 158,64 neliökilometriä. Väkiluku vuonna 2017 oli 41 623.
George Ratcliffe Woodward

George Ratcliffe Woodward (27. joulukuuta 1848 – 3. maaliskuuta 1934) oli englantilainen anglikaaninen pappi ja virsirunoilija.
Elämänvaiheet ja työ.
Woodward opiskeli Cambridgen yliopiston Caius Collegessa, ja hänet vihittiin papiksi 1874. Hän toimi pappina Lontoossa, Norfolkissa ja Suffolkissa. Hän oli kielellisesti lahjakas ja taitava kääntämään tekstejä kreikan, latinan ja saksan kielistä englantiin. Hänen mukaansa käännösten tulisi toistaa laulujen alkuperäinen rakenne ja runomitta. Sen tuloksena monet hänen kääntämänsä laulut olivat vaikeita laulaa, mutta ne ovat olleet lähteenä myöhemmin, kun seurakuntalaulua on uudistettu. Woodward kirjoitti pääasiassa uskonnollisia runoja sekä käänsi niitä. Hän kirjoitti runonsa siten, että ne sopisivat vanhoihin, perinteisiin renessanssiajan sävelmiin. 
Hän osasi useita kieliä ja käänsi monia kreikan-, latinan- ja saksankielisiä lauluja englanniksi. Mutta Woodwardin käännösteoria oli jäykkä – hän katsoi, että käännöksen tulisi toistaa alkuperäisen mittari- ja riimirakenne sekä sen sisältö. Tämä käytäntö ei aina tuottanut helposti laulettavia lauluja; hänen käännöksiään onkin myöhemmin muokattu ja käytetty lähteenä, kun seurakuntalaulua on uudistettu.
Vuonna 1910 Woodward julkaisi Piae Cantiones lauluja englanninkielisinä "Piae Cantiones: A Collection of Church &amp; School Song, chiefly Ancient Swedish, originally published in A.D. 1582 by Theodoric Petri of Nyland." Muita hänen julkaisemiaan kokoelmia olivat mm. "Songs of Sy­on" (1904, 1910), "An Ital­i­an Ca­rol Book" (1920) ja "Camridge Carol book", jossa julkaistiin mm. joululaulu "Ding Dong Merrily on High."
Hänen tunnetuin laulunsa on joululaulu ”Shepards in the field abiding”, joka ilmestyi kokoelmassa "Sogs of Syon", sen kolmannessa laitoksessa 1908. Se on parafraasi Sarumin luostarista, Salisburystä kotoisin olevaan antifoniin ”Quem vidistis pastores dicite” (Kertokaa, paimenet, mitä te olette nähneet). Antifonin neljä riviä olivat muuttuneet nelisäkeistöiseksi runoksi, jonka säkeistöt päättyivät "Gloria in exelsis" ylistykseen. Woodwardin teksti on antifonin tavoin dialogia. Laulun sävelmä on ranskalainen "Les anges dans nos campagnes" sävelmä. Woodwardin teksti on suomeksi Ruotsin kirkon virsikirjassa, virsi 429 ”Mitä saitte kuulla, nähdä” Niilo Rauhalan 1996 suomentamana.
Sävelmä, jolla virttä lauletaan, tunnetaan Suomessa joululaulun ”Suloäänet enkelten” eli ”Kuului laulu enkelten” sävelmänä.
Ciekoty

Ciekoty on kylä Masłówin kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin 14 kilometrin päässä Świętokrzyskien voivodikunnan pääkaupungista Kielcestä ja kuuden kilometrin päässä Masłówin kunnan hallintokeskuksesta Masłówista. Ciekotyn kylässä asui vuoden 2011 väestönlaskennan mukaan 510 asukasta.
Daxinzhai

Daxinzhai () on suurkunta Funingin kaupunkipiirissä joka on Qinhuangdaon prefektuuritason kaupungissa joka on Hebein maakunnassa Kiinassa.
Pinta-ala on 213,57 neliökilometriä. Väkiluku vuonna 2017 oli 35 546.
Dąbrowa (Kielcen piirikunta)

Dąbrowa on kylä Masłówin kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin kuuden kilometrin päässä Świętokrzyskien voivodikunnan pääkaupungista Kielcestä ja kolmen kilometrin päässä Masłówin kunnan hallintokeskuksesta Masłówista. Dąbrowassa asui vuoden 2011 väestönlaskennan mukaan 1 073 henkilöä.
Funing (suurkunta)

Funing () on suurkunta samannimisessä kaupunkipiirissä joka on Qinhuangdaon prefektuuritason kaupungissa joka on Hebein maakunnassa Kiinassa.
Pinta-ala on 196,55 neliökilometriä. Väkiluku vuonna 2017 oli 79 828. Funingin postinumero on 066 300.
Wiśniówka

Wiśniówka on kylä Masłówin kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin seitsemän kilometrin päässä Świętokrzyskien voivodikunnan pääkaupungista Kielcestä ja viiden kilometrin päässä Masłówin kunnan hallintokeskuksesta Masłówista. Wiśniówkassa asui vuoden 2011 väestönlaskennan mukaan 516 henkilöä.
Ameliówka

Ameliówka on kylä Masłówin kunnassa Kielcen piirikunnassa, Świętokrzyskien voivodikunnassa Puolassa. Sen korkeus merenpinnasta on 270 metriä.
Beidaihe

Beidaihe (kiinan yksinkertaistettu: 北戴河区; perinteinen: 北戴河區; pinyin: Běidàihé Qū")" on kaupunkipiiri Qinhuangdaon prefektuuritason kaupungissa joka on Hebein maakunnassa Kiinassa. Se on suosittu rantakohde.
Kaupunkipiirin hallinnossa on kaksi alipiiriä ja kolme suurkuntaa.
Alipiirit:
Suurkunnat:
Brzezinki

Brzezinki on kylä Masłówin kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin 12 kilometrin päässä Świętokrzyskien voivodikunnan pääkaupungista Kielcestä ja neljän kilometrin päässä Masłówin kunnan hallintokeskuksesta Masłówista. Brzezinkissä asui vuoden 2011 väestönlaskennan mukaan 591 asukasta.
Mąchocice-Scholasteria

Mąchocice-Scholasteria on kylä Masłówin kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin 13 kilometrin päässä Świętokrzyskien voivodikunnan pääkaupungista Kielcestä ja neljän kilometrin päässä Masłówin kunnan hallintokeskuksesta Masłówista. Mąchocice-Scholasteriassa asui vuoden 2011 väestönlaskennan mukaan 454 asukasta.
Masłów Drugi

Masłów Drugi on kylä Masłówin kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin yhdeksän kilometrin päässä Świętokrzyskien voivodikunnan pääkaupungista Kielcestä ja kahden kilometrin päässä Masłówin kunnan hallintokeskuksesta Masłówista. Masłów Drugissa asui vuoden 2011 väestönlaskennan mukaan 1 337 asukasta.
Shanhaiguan

Shanhaiguan (kiinan yksinkertaistettu: 山海关区; perinteinen: 山海關區; pinyin: Shānhǎiguān Qū")" on kaupunkipiiri Qinhuangdaon prefektuuritason kaupungissa joka on Hebein maakunnassa Kiinassa.
Kaupunkipiirin hallinnossa on viisi alipiiriä, kolme suurkuntaa ja yksi maalaiskunta.
Alipiirit:
Suurkunnat:
Maalaiskunta:
Kiwity

Kiwity on kunta Lidzbarkin piirikunnassa Warmia-Masurian voivodikunnassa Puolassa. Sen hallintokeskus on Kiwityn kylä.
Vuoden 2019 arvion mukaan Kiwityn asukasluku oli 3 286. Kunnan pinta-ala on 145 neliökilometriä.
Kiwityn kunnan kylät ovat Bartniki, Czarny Kierz, Kiersnowo, Kierwiny, Kiwity, Klejdyty, Klutajny, Kobiela, Konity, Krekole, Napraty, Połapin, Rokitnik, Samolubie, Tolniki Wielkie ja Żegoty.
Haigang

Haigang (; pinyin: Hǎigǎng")" on kaupunkipiiri Qinhuangdaon prefektuuritason kaupungissa, joka on Hebein maakunnassa Kiinassa.
Kaupunkipiirin hallinnossa on 13 alipiiriä ja kahdeksan suurkuntaa.
Alipiirit:
Suurkunnat:
Konity

Konity on kylä Kiwityn kunnassa Lidzbarkin piirikunnassa Warmia-Masurian voivodikunnassa Puolassa. Kylä sijaitsee noin neljän kilometrin päässä Kiwityn kunnan hallintokeskuksesta Kiwitystä. Vuoden 2011 väestönlaskennan mukaan Konityssä asui 55 asukasta.
Krekole

Krekole on kylä Kiwityn kunnassa Lidzbarkin piirikunnassa Warmia-Masurian voivodikunnassa Puolassa. Kylä sijaitsee noin 10 kilometrin päässä Kiwityn kunnan hallintokeskuksesta Kiwitystä. Vuoden 2011 väestönlaskennan mukaan Krekolessa asui 286 asukasta.
Napraty

Napraty on kylä Kiwityn kunnassa Lidzbarkin piirikunnassa, Warmia-Masurian voivodikunnassa Puolassa. Vuoden 2011 väestönlaskennassa kylän väkiluku oli 138.
Yanshan

Yanshan (kiinan kieli: 燕山) on merkittävä vuorijono Kiinan pohjoisosan tasangon pohjoispuolella, pääasiassa Hebein maakunnassa. Jonon korkeus vaihtelee 400 ja 1 000 metrin välillä. Päävuori Wuling on 2 116 metriä merenpinnan yläpuolella.
Kobiela

Kobiela on kylä Kiwityn kunnassa Lidzbarkin piirikunnassa, Warmia-Masurian voivodikunnassa Puolassa. Kylä sijaitsee noin viiden kilometrin päässä Kiwityn kunnan hallintokeskuksesta Kiwitystä. Vuoden 2011 väestönlaskennan mukaan Kobielassa asui 177 asukasta.
Viktor Kåhlman

Viktor (Victor) Alexander August Kåhlman (27. elokuuta 1860 Helsinki – 26. toukokuuta 1944) oli suomalainen toimittaja ja kirjailija. 
Viktor Kåhlman aloitti toimittajanuransa "Nya Pressenin" kirjeenvaihtajana. Hän työskenteli päätoimittajana "Fredrikshamns Tidningissä" ja "Wasa Tidningissä" vuonna 1888 sekä "Östra Finlandissa" vuosina 1888–1889. Kåhlman toimitti "Helsingfors Aftonbladia" vuosina 1894–1895 ja julkaisi pyöräilylehti "Hjulsportenia" vuosina 1895–1899. Hän perusti myös lyhytikäiset urheilulehdet "Frisk Bris" (1899), "Idrott" (1901), "Automobilen" (1906) ja "Motor" (1913). Kåhlman julkaisi yhden ensimmäisistä suomalaisista salapoliisiromaaneista "Det gömda testamentet" vuonna 1914 sekä runoja ja proosaa salanimillä Sven i Österlid ja Jean Sonetten.
Tukholman poliisi pidätti Kåhlmanin vuonna 1906 epäiltynä pankkiryöstöjen suunnittelusta. Helmikuun vallankumouksen jälkeen paljastui, että hän oli toiminut santarmilaitoksen agenttina vuosina 1905–1913.
Taidemaalari Ejnar Kohlmann oli Viktor Kåhlmanin poika.
Teoksia.
Nimellä Viktor Kåhlman:
Nimellä Sven i Österlid:
Nimellä Jean Sonettén:
Pirkko Mannolan diskografia

Tämä on Pirkko Mannolan diskografia.
Pyykoskenmaa

Pyykoskenmaa eli Isovedenmaa eli Pyykoski on Sastamalan Suodenniemen luoteiskulmassa sijaitseva kylä. Idässä se rajoittuu Peräkunnan kylään, pohjoisessa Ikaaliseen ja Kankaanpäähän ja lännessä ja etelässä Poriin. Pyykoskenmaalla on kaakkoiskulmassaan lyhyt yhteinen raja myös Sävin kylän kanssa.
Pyykoskenmaan pohjoisosassa on Isovesi-niminen järvi, josta hieman yli puolet on sen alueella.
Suodenniemeltä Kankaanpäähän johtava Kankaanpääntie (yhdystie 13083) kulkee Pyykoskenmaan halki. Kylästä on matkaa Kankaanpään keskustaan 22 kilometriä, Sastamalan keskustaan noin 50 kilometriä ja Tampereelle ja Poriin noin 75 kilometriä.
Pyykoskenmaan historiaa.
Pyykoskenmaan alue oli pitkään ilman vakituista asutusta olevaa erämaata. Vielä 1800-luvun alussa ympäröivien kylien asukkaat käyttivät aluetta karjan laitumena ja puunottoon. Vuonna 1831 tehdyn kartoituksen mukaan Pyykoskenmaan alueeksi mitattiin 5450 tynnyrinalaa. Alueen todettiin muodostuvan enimmäkseen metsästä ja joutomaasta, mutta siellä oli jo kuusi pientä uudistilaa. Nämä ensimmäiset tilat oli perustettu joko luvatta tai suullisesti tehdyn sopimuksen nojalla ja asukkaat uhattiin häätää, mutta lopulta he saivat luvan asettua tälle kruununmaaksi otetulle alueelle.
1800-luvun puoliväliin mennessä Pyykoskenmaan kylässä oli seitsemän taloa: Nisukoski (RNo 1), Majavesi (RNo 2), Pyykoski (RNo 3), Kivelä (RNo 4), Järvenpää (RNo 5), Isovesi (RNo 6) ja Kakkurilammi (RNo 7). Pian kylän etelä- ja länsiosat siirrettiin Suodenniemen pitäjästä Lavian osaksi ja liitettiin Aluskylän ja Niemen kyliin, jolloin taloista enää kolme eli Järvenpää (uusi RNo 1), Isovesi (uusi RNo 2) ja Kakkurilammi (uusi RNo 3) jäivät kooltaan supistuneen Pyykoskenmaan alueelle.
Pyykoskenmaa tänään.
Pyykoskenmaan väkiluku on ajan mittaan pienentynyt, kuten muillakin haja-asutusalueilla on käynyt. Kylässä viljellään edelleen maata, minkä lisäksi sen metsiä käytetään metsätaloustarkoituksiin.
Vulpes vulpes japonica

Vulpes vulpes japonica on Japanin Honshūn, Shikokun ja Kyūshūn saarilla tavattava ketun alalaji. Kettua () pidetään Japanissa elinvoimaisena lajina ja se esiintyy paikallisessa kansanperinteessä.
Koko ja ulkonäkö.
Alalajin "V. v. japonica" urokset ovat hieman naaraita kookkaampia. Urosten paino on 4.4–6,6 kg kg ja naaraiden 3,3–6 kg. Urosten ruumiinpituus on 55,5–70 cm ja naaraiden 51,5–67 cm. Korkeus on 32,2–42,3 cm. Jalat ovat pitkät ja hoikat. Turkin väritys vaihtelee okraisesta punertavaan. Pennut ovat ruskeita tai mustia. Kaula ja rinta ovat valkoisia. Ruumiin alapuoli on valkoinen tai harmaa. Päässä kuono on kapea ja terävä. Ylähuuli on valkoinen. Korvat ovat takaa mustat. Häntä on pitkä ja tuuhea, sekä hännänpää valkoinen.
Levinneisyys ja elinympäristö.
"V. v. japonican" levinneisyysalue käsittää Japanin pääsaarista Honshūn, Shikokun ja Kyūshūn. Hokkaidōlla tavataan toista alalajia "V. v. schrencki". Hokkaidōn ja Honshūn välinen Tsugarunsalmi muodostaa niin sanotun eliömaantieteellisen Blakiston-linjan.
Ketun elinympäristö Japanissa käsittää esimerkiksi ruohikoita ja jokien varsia. Ne välttelevät yleensä metsiä ja jyrkänteitä.
Elintavat.
"V. v. japonica" esiintyy yleensä yksin tai yksiavoisina pareina. Ne ovat yleensä aktiivisia hämärän laskeudutta ja Kyūshūlla tyypillisen reviirin koko on 2,8–6,3 km². Tärkein yksittäinen saaliseläin on japaninruohomyyrä. Muita ravinnonlähteitä ovat japaninmetsähiiri, japaninpikkuhiiri, japaninhirven raadot, sekä ihmisen toiminnasta syntyvät ravinnonlähteet.
Japanissa ketut lisääntyvät marraskuusta tammikuuhun. Pentuja on tavallisesti kerrallaan 3–4. Pennut kasvatetaan pesäkoiloissa. Pesäkololla voi olla syvyyttä 50–100 cm. Pennut alkavat seurata emoaan ulos pesästä noin 45–60 päivän ikäisinä ja alkavat hankkia omaa ravintoaan itsenäisesti 3–4 kuukauden ikäisinä. Sukukypsuiksi ne kasvavat 12 kuukauden ikäisinä.
Uhat, suojelu ja ihminen.
Kettua pidetään Japanissa elinvoimaisena lajina. Kettu eli "kitsune" esiintyy japanilaisessa kansanperinteessä. Šintolaisuudessa sitä pidetään lähettiläänä, jonka tarkoitus on varmistaa, että maanviljelijät uhraavat riisin jumalalle. Tarinoissa siitä pidetään usein pahanilkisenä ja kettu pystyy muuttamaan muotoaan ihmisten kiusaksi.
Udo Ulfkotte

Udo Ulfkotte (20. tammikuuta 1960 – 13. tammikuuta 2017) oli saksalainen toimittaja, joka esitti väitteen, että kaikkien toimittajien ja johtavien uutislehtien julkaiseman materiaalin alkuperänä ovat CIA, muut läntiset tiedustelupalvelut ja propagandajärjestöt. Hän oli päivälehti Frankfurter Allgemeine Zeitungin apulaispäätoimittaja aina vuoteen 2003. Vuodesta 1997 alkaen hän ehti julkaista tusinan kirjoja populistisista aiheista ennen kuolemaansa.
Mario’s Game Gallery

Mario's Game Gallery, myöhemmin uudelleenjulkaisuna Mario's FUNdamentals, on Presage Software, Inc.:n kehittämä ja Interplay Entertainmentin julkaisema videopeli. Se julkaistiin vuonna 1995 MS-DOS:ille ja myöhemmin vuonna 1998 Windowsille. Peli julkaistiin vain Yhdysvalloissa. Peli oli ensimmäinen, jossa Charles Martinet toimi Marion ääninäyttelijänä.
Pelaaminen.
Peli on kokoelma viidestä eri pelistä, joita pelaaja voi pelata Mariota vastaan.
Pelit ovat:
Lähteet.
https://www.mariowiki.com/Mario%27s_FUNdamentals
Shadow Warrior (vuoden 2013 videopeli)

Shadow Warrior on Flying Wild Hogin kehittämä ja Devolver Digitalin julkaisema ensimmäisen persoonan ammuntapeli. Peli julkaistiin 26. syyskuuta 2013 Microsoft Windowsille, macOS:lle, Linuxille, PlayStation 4:lle sekä Xbox Onelle. Se on uusintaversio samannimisestä vuoden 1997 pelistä, jonka on kehittänyt 3D Realms ja julkaissut GT Interactive. 
"Shadow Warrior" sisältää saman päähenkilön Lo Wangin kuten vuoden 1997 pelissä.
"Shadow Warriorille" julkaistiin jatko-osa "Shadow Warrior 2" vuonna 2016.
Super Mario Maker for Nintendo 3DS

Super Mario Maker for Nintendo 3DS on Nintendo EPD:n kehittämä ja Nintendon julkaisema videopeli. Se julkaistiin joulukuussa 2016. Peli on uudelleenjulkaisu Super Mario Makerista Nintendo 3DS -konsolille.
Muutokset.
Peliin tehtiin paljon muutoksia Wii U -versioon nähden. Suuri osa kenttäelementeistä on saatavilla alusta alkaen.
Pelissä on uusi pelitila nimeltä Super Mario Challenge, jossa pelaajan pitää pelata läpi 100 kenttää 19 maailmassa.
Lähteet.
https://pelaaja.fi/arvostelut/super-mario-maker-for-nintendo-3ds
Flying Wild Hog

Flying Wild Hog on puolalainen pelitalo, joka perustettiin vuonna 2009 Varsovassa. Pelitalon toimipaikat sijaitsevat Varsovassa, Rzeszówissa sekä Krakovassa. 
Vuonna 2020 THQ Nordic hankki yhtiön omistamansa Koch Median kautta.
Prahlad Singh Patel

Prahlad Singh Patel (s. 28. kesäkuuta 1960) on intialainen poliitikko, joka on toiminut vuodesta 2019 alkaen maansa turismista- ja kulttuurista vastaavana valtioministerinä. Hänet valittiin Lok Sabhaan ensimmäisen kerran vuonna 1989, nykyisin hän istuu viidettä kauttaan vuodesta 2019.
Patelin poliittinen ura alkoi vuonna 1980 Jabalpurin yliopiston opiskelijajärjestön puheenjohtajana. Samalla vuosikymmenellä hän vaikutti Intian kansanpuolueen nuorisojärjestön Madhya Pradeshin paikallisosastossa. Nuorisojärjestössä hän yleni aluksi piirikunnan puheenjohtajaksi vuonna 1982. Vuosina 1986–1990 hän toimi järjestön sihteerinä. Hänet valittiin Lok Sabhaan 1989 Uma Bhartin avustuksella. Vuonna 2003 hänet valittiin Atal Bihari Vajpayeen hallituksen apulaishiiliministeriksi. Hän erosi puolueestaan vuotta myöhemmin pettyneenä siihen, että Bhartia ei valittu uudelleen Madhya Pradeshin pääministeriksi. Hän liittyi Bhartin johtamaan Bharatiya Jan Shakti Partyyn, kunnes palasi kansanpuolueen jäseneksi 2009.
Patel on erittäin uskonnollinen hindu. Hän noudattaa kasvisruokavaliota ja on suorittanut Narmada Parikrama -pyhiinvaellusrituaalin kahdesti kiertämällä hindujen pyhänä pitämä Narmadajoen ympäri.
Kang Kyung-wha

Kang Kyung-wha (s. 7. huhtikuuta 1955) on eteläkorealainen poliitikko. Hän on ensimmäinen nainen, joka on nimitetty Etelä-Korean ulkoministeriksi sekä ensimmäinen Etelä-Korean ulkoministeri, joka on vieraillut Pjongjangissa Pohjois-Koreassa. Hän on väitellyt tohtoriksi Massachusettsin yliopistossa tiedotusopin alalta. Kang Kyung-wha toimi Yhdistyneiden kansakuntien apulaisihmisoikeusvaltuutettuna ("Deputy High Commissioner for Human Rights") vuosina 2007–2013 sekä humanitaarisesta avusta vastaavana apulaispääsihteerinä vuosina 2013–2016.
One Hour One Life

One Hour One Life on Jason Rohrerin kehittämä massiivimoninpeli ja selviytymispeli, joka on julkaistu vuonna . 
Peli on avoimen lähdekoodin videopeli.
Pelaaminen.
Pelin aluksi pelaajalle arvotaan pelihahmo, joka voi elää pelin maailmassa korkeintaan 60 minuuttia. Yksi minuutti oikeassa elämässä vastaa pelissä yhtä vuotta. Pelin tarkoitus on pitää pelihahmo hengissä ja rakentaa yhteiskunta yhdessä muiden pelaajien kanssa. Helmikuussa 2018 peli oli ostettavissa vain sen omien verkkosivujen kautta, mutta marraskuussa 2018 peli tuli saataville myös Steamiin.
Pelaaja syntyy joko vauvana, jonka äidin pelihahmoa ohjaa toinen pelaaja, tai nuorena naisena, mikäli vauvoja on pelissä jo liian paljon. 
Yksi minuutti oikeassa elämässä vastaa yhtä vuotta pelin ajassa. Ensimmäisen kolmen elinvuotensa ajan pelaaja ei voi käyttää pelin sisäisiä tavaroita, vaan hän on muiden pelaajien avun varassa. Syntyessään pelaaja voi puhua kerrallaan vain yhden kirjaimen: kirjainten määrä kasvaa yhdellä jokaisen elinvuoden myötä. Pelihahmon nälkäisyyttä kuvaa palkki, jonka koko kasvaa ikävuoteen 18 asti ja pienenee pelaajan täytettyä 40 vuotta. Pelaaja voi kuolla joko nälkään, villieläimen puremaan tai vanhuuteen 60 vuoden iän saavutettuaan. Pelaajat voivat myös tappaa toisiaan. Kuolema on pelissä lopullinen, ja kuoltuaan pelaaja syntyy uudelleen joko nuorena naisena tai vauvana toiselle pelin valitsemalle pelaajalle.
Pelissä on yli 2600 tavaraa, jotka pelaaja voi valmistaa. Tavaroiden valmistus on selviytymisen kannalta välttämätöntä, sillä luonnossa olevat ruokavarat ovat rajoitetut.
Ainut ero miesten ja naisten välillä pelissä on, että naiset voivat synnyttää lapsia ikävuosien 14–39 välillä.
Shadow Warrior (pelisarja)

Shadow Warrior on ensimmäisen persoonan ammuntapelisarja, jonka osat keskittyvät demoneita vastaan taistelevan nykyaikaisen ninjan Lo Wangin urotöihin. Alkuperäinen pelisarja koostuu yhdestä pelistä, 3D Realmsin kehittämästä ja GT Interactiven julkaisemasta "Shadow Warriorista" (1997) ja sen kahdesta eri pelitalon kehittämästä lisäosasta ' (1998) ja ' (2005). Pelisarja käynnistyi uudelleen vuonna 2013, kun Flying Wild Hogin kehittämä ja Devolver Digitalin peli "Shadow Warrior" julkaistiin. Kyseinen peli on saanut jatko-osan "Shadow Warrior 2" vuonna 2016.
Rokitnik

Rokitnik on kylä Kiwityn kunnassa Lidzbarkin piirikunnassa, Warmia-Masurian voivodikunnassa Puolassa. Se sijaitsee 2,3 kilometrin päässä kunnan hallintokeskuksesta Kiwitystä. Vuoden 2011 väestönlaskennassa kylän väkiluku oli 128.
Połapin

Połapin on kylä Kiwityn kunnassa Lidzbarkin piirikunnassa, Warmia-Masurian voivodikunnassa Puolassa. Se sijaitsee 3,8 kilometrin päässä kunnan hallintokeskuksesta Kiwitystä. Vuoden 2011 väestönlaskennassa kylän väkiluku oli 56.
Samolubie

Samolubie on kylä Kiwityn kunnassa Lidzbarkin piirikunnassa, Warmia-Masurian voivodikunnassa Puolassa. Vuoden 2011 väestönlaskennassa kylän väkiluku oli 322.
Kierwiny

Kierwiny on kylä Kiwityn kunnassa Lidzbarkin piirikunnassa Warmia-Masurian voivodikunnassa Puolassa. Kylä sijaitsee noin viiden kilometrin päässä Kiwityn kunnan hallintokeskuksesta Kiwitystä. Vuoden 2011 väestönlaskennan mukaan Kierwinyssä asui 255 asukasta.
Klutajny

Klutajny on kylä Kiwityn kunnassa Lidzbarkin piirikunnassa Warmia-Masurian voivodikunnassa Puolassa. Kylä sijaitsee noin yhdeksän kilometrin päässä Kiwityn kunnan hallintokeskuksesta Kiwitystä. Vuoden 2011 väestönlaskennan mukaan Klutajnyssä asui 273 asukasta.
Osadat.
Klutajnyn kylässä on kaksi "osadaa" (eräänlainen hyvin pieni asutuskeskittymätyyppi):
Klejdyty

Klejdyty on kylä Kiwityn kunnassa Lidzbarkin piirikunnassa Warmia-Masurian voivodikunnassa Puolassa. Kylä sijaitsee noin kahdeksan kilometrin päässä Kiwityn kunnan hallintokeskuksesta Kiwitystä. Vuoden 2011 väestönlaskennan mukaan Klejdytyssä asui 141 asukasta.
Maków (Warmia-Masurian voivodikunta)

Maków on "osada" (eräänlainen hyvin pieni asutuskeskittymätyyppi) Klutajnyn kylässä Kiwityn kunnassa Lidzbarkin piirikunnassa Puolassa. Maków sijaitsee noin 11 kilometrin päässä Kiwityn kunnan hallintokeskuksesta Kiwitystä. Vuoden 2011 väestönlaskennan mukaan Makówissa asui 67 asukasta.
Bartniki

Bartniki on kylä Kiwityn kunnassa Lidzbarkin piirikunnassa Warmia-Masurian voivodikunnassa Puolassa. Kylä sijaitsee noin 13 kilometrin päässä Lidzbark Warmińskin kaupungista. Vuoden 2011 väestönlaskennan mukaan Bartnikissa asui 89 asukasta.
Kiersnowo

Kiersnowo on kylä Kiwityn kunnassa Lidzbarkin piirikunnassa Warmia-Masurian voivodikunnassa Puolassa. Kylä sijaitsee noin kuuden kilometrin päässä Kiwityn kunnan hallintokeskuksesta Kiwitystä. Vuoden 2011 väestönlaskennan mukaan Kiersnowossa asui 86 asukasta.
Żegoty

Żegoty on kylä Kiwityn kunnassa Lidzbarkin piirikunnassa, Warmia-Masurian voivodikunnassa Puolassa. Vuoden 2011 väestönlaskennassa kylän väkiluku oli 414.
Tolniki Wielkie

Tolniki Wielkie on kylä Kiwityn kunnassa Lidzbarkin piirikunnassa, Warmia-Masurian voivodikunnassa Puolassa. Vuoden 2011 väestönlaskennassa kylän väkiluku oli 201.
Czarny Kierz

Czarny Kierz on kylä Kiwityn kunnassa Lidzbarkin piirikunnassa Warmia-Masurian voivodikunnassa Puolassa. Kylä sijaitsee noin yhdeksän kilometrin päässä Kiwityn kunnan hallintokeskuksesta Kiwitystä. Vuoden 2011 väestönlaskennan mukaan kylässä asui 148 asukasta.
Kiwity (kylä)

Kiwity on kylä Kiwityn kunnassa Lidzbarkin piirikunnassa Warmia-Masurian voivodikunnassa Puolassa. Se on Kiwityn kunnan hallintokeskus. Kylässä asui vuoden 2011 väestönlaskennan mukaan 409 asukasta.
Changli

Changli () on piirikunta Qinhuangdaon prefektuuritason kaupungissa joka on Hebein maakunnassa Kiinassa.
Changlin piirikunta hallinnoi 11 suurkuntaa ja viittä maalaiskuntaa.
Suurkunnat:
Maalaiskunnat:
Kock (kunta)

Kock on kunta Lubartówin piirikunnassa Lublinin voivodikunnassa Puolan itäosassa. Sen hallintokeskus on Kockin kaupunki.
Vuoden 2019 arvion mukaan kunnan asukasluku oli 6 349 ja pinta-ala 101 neliökilometriä. Asukkaista 17,6 prosenttia oli 0–17-vuotiaita, 65,1 prosenttia 18–64-vuotiaita ja 17,2 prosenttia yli 64-vuotiaita.
Kockin kunnassa on yksi kaupunki, Kock. Kunnan kylät ovat Annopol, Annówka, Białobrzegi, Białobrzegi-Kolonia, Bożniewice, Górka, Lipniak, Poizdów, Poizdów-Kolonia, Ruska Wieś, Talczyn, Talczyn-Kolonia, Wygnanka ja Zakalew.
Talczyn

Talczyn on kylä Kockin kunnassa Lubartówin piirikunnassa Lublinin voivodikunnassa Puolassa. Kylä sijaitsee noin kuuden kilometrin päässä Kockin kunnan hallintokeskuksesta Kockista. Vuoden 2011 väestönlaskennan mukaan Talczynissä asui 617 asukasta.
Ruska Wieś

Ruska Wieś on kylä Kockin kunnassa Lubartówin piirikunnassa Lublinin voivodikunnassa Puolassa. Kylä sijaitsee noin viiden kilometrin päässä Kockin kunnan hallintokeskuksesta Kockista. Vuoden 2011 väestönlaskennan mukaan Ruska Wieśissa asui 96 asukasta.
Lulong

Lulong () on piirikunta Qinhuangdaon prefektuuritason kaupungissa joka on Hebein maakunnassa Kiinassa.
Lulongin piirikunta hallinnoi kuutta suurkuntaa ja kuutta maalaiskuntaa.
Suurkunnat:
Maalaiskunnat:
Annówka

Annówka on kylä Kockin kunnassa Lubartówin piirikunnassa Lublinin voivodikunnassa Puolassa. Kylä sijaitsee noin kolmen kilometrin päässä Kockin kunnan hallintokeskuksesta Kockista. Vuoden 2011 väestönlaskennan mukaan Annówkassa asui 94 asukasta.
Zakalew

Zakalew on kylä Kockin kunnassa Lubartówin piirikunnassa Lublinin voivodikunnassa Puolassa. Kylä sijaitsee noin yhdeksän kilometrin päässä Kockin kunnan hallintokeskuksesta Kockista. Zakalewissa asui vuoden 2011 väestönlaskennan mukaan 136 henkilöä.
Anping

Anping (kiinan kieli: 安平; pinyin: Ānpíng) on piirikunta Hengshuin prefektuuritason kaupungissa joka on Hebein maakunnassa Kiinassa.
Anpingin piirikunta hallinnoi kolmea suurkuntaa ja viittä maalaiskuntaa.
Suurkunnat:
Maalaiskunnat:
Fucheng

Fucheng (kiinan kieli perinteinen:阜城縣; yksinkertaistettu: 阜城县; pinyin: Fùchéng Xiàn) on piirikunta Hengshuin prefektuuritason kaupungissa joka on Hebein maakunnassa Kiinassa. 
Piirikunnan väkiluku oli 343 500 joulukuussa 2017.
Fuchengin piirikunta hallinnoi viittä suurkuntaa ja viittä maalaiskuntaa.
Suurkunnat:
Maalaiskunnat:
Lipniak

Lipniak on pieni kylä Kockin kunnassa Lubartówin piirikunnassa Lublinin voivodikunnassa Puolan eteläosassa. Vuoden 2011 väestönlaskennan mukaan siellä asui 85 asukasta.
Poizdów

Poizdów on kylä Kockin kunnassa Lubartówin piirikunnassa Lublinin voivodikunnassa Puolassa. Kylä sijaitsee noin kahdeksan kilometrin päässä Kockin kunnan hallintokeskuksesta Kockista. Poizdówissa asui vuoden 2011 väestönlaskennan mukaan 354 asukasta.
Gucheng

Gucheng (, kirjaimellisesti "vanha kaupunki") on piirikunta Hengshuin prefektuuritason kaupungissa joka on Hebein maakunnassa Kiinassa.
Piirikunnan väkiluku oli 498 300 joulukuussa 2017.
Guchengin piirikunta hallinnoi yhdeksää suurkuntaa ja neljää maalaiskuntaa.
Suurkunnat:
Maalaiskunnat:
Wygnanka

Wygnanka on kylä Kockin kunnassa Lubartówin piirikunnassa Lublinin voivodikunnassa Puolan itäosassa. Vuoden 2011 väestönlaskennan mukaan Wygnankassa asui 147 asukasta.
Górka

Górka on kylä Kockin kunnassa Lubartówin piirikunnassa Lublinin voivodikunnassa Itä-Puolassa. Kylä sijaitsee noin neljän kilometrin päässä Kockin kunnan hallintokeskuksesta Kockista. Vuoden 2011 väestönlaskennan mukaan Górkassa asui 595 asukasta.
Jingin piirikunta

Jingin piirikunta eli Jingxian (kiinan kieli perinteinen: 景縣; yksinkertaistettu: 景县; pinyin: Jǐng Xiàn) on piirikunta Hengshuin prefektuuritason kaupungissa joka on Hebein maakunnassa Kiinassa.
Piirikunnan väkiluku oli 538 600 joulukuussa 2017.
Jingin piirikunta hallinnoi kymmentä suurkuntaa ja kuutta maalaiskuntaa.
Suurkunnat:
Maalaiskunnat:
Wulingvuori

Wulingvuori () on vuori Miyunin piirikunnassa Pekingissä Kiinassa. Se on Yanshan-vuoriston päähuippu.
Vuoren keskilämpötila on 7,9 astetta celsiusta. Korkeus on 2 116 metriä.
Bożniewice

Bożniewice on kylä Kockin kunnassa Lubartówin piirikunnassa Lublinin voivodikunnassa Puolassa. Kylä sijaitsee noin kahdeksan kilometrin päässä Kockin kunnan hallintokeskuksesta Kockista. Vuoden 2011 väestönlaskennan mukaan kylässä asui 97 asukasta.
Annopol (Lubartówin piirikunta)

Annopol on kylä Kockin kunnassa Lubartówin piirikunnassa Lublinin voivodikunnassa Puolassa. Kylä sijaitsee noin 7 kilometrin päässä Kockin kunnan hallintokeskuksesta Kockista. Vuoden 2011 väestönlaskennan mukaan Annopolissa asui 206 asukasta.
Białobrzegi

Białobrzegi on kylä Kockin kunnassa Lubartówin piirikunnassa Lublinin voivodikunnassa Puolassa. Kylä sijaitsee noin kolmen kilometrin päässä Kockin kunnan hallintokeskuksesta Kockista. Vuoden 2011 väestönlaskennan mukaan siellä asui 456 asukasta.
Białobrzegi-Kolonia

Białobrzegi-Kolonia on kylä Kockin kunnassa Lubartówin piirikunnassa Lublinin voivodikunnassa Puolassa. Kylä sijaitsee noin kuuden kilometrin päässä Kockin kunnan hallintokeskuksesta Kockista. Vuoden 2011 väestönlaskennan mukaan Białobrzegi-Koloniassa asui 178 asukasta.
Talczyn-Kolonia

Talczyn-Kolonia on kylä Kockin kunnassa Lubartówin piirikunnassa, Lublinin voivodikunnassa Puolassa. Kylä sijaitsee Puolan itäisessä osassa.
Miaofengvuori

Miaofengvuori (kiinan kieli: 妙峰山; pinyin: Miàofēng Shān) on vuori Pekingissä Kiinassa. Se kuuluu Läntisiin vuoriin.
Vuoren korkeus on 1 291 metriä.
Poizdów-Kolonia

Poizdów-Kolonia on kylä Kockin kunnassa Lubartówin piirikunnassa Lublinin voivodikunnassa Puolassa. Se sijaitsee Puolan itäosassa. Vuoden 2011 väestönlaskennan mukaan Poizdów-Koloniassa asui 267 asukasta.
Belno

Belno on kylä Bielinyn kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin viiden kilometrin päässä Bielinyn kylästä. Belnossa asui vuoden 2011 väestönlaskennan mukaan 476 henkilöä.
Kakonin

Kakonin on kylä Bielinyn kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin kolmen kilometrin päässä Bielinyn kunnan hallintokeskuksesta, Bielinyn kylästä. Kakoninin kylässä asui vuoden 2011 väestönlaskennan mukaan 365 asukasta.
Changli (suurkunta)

Changli () on suurkunta samannimisessä kaupunkipiirissä Qinhuangdaon prefektuuritason kaupungissa on Hebein maakunnassa Kiinassa.
Pinta-ala on 87,13 neliökilometriä. Väkiluku vuonna 2017 oli 119 731. Changlin postinumero on 066600.
Czaplów

Czaplów on kylä Bielinyn kunnassa Puolassa. Se sijaitsee noin 1,5 kilometrin päässä kunnan hallintokeskuksesta, Bielinyn kylästä.
Czaplówin väkiluku oli 536 vuoden 2011 väestönlaskennassa. Asukkaista 51,3 prosenttia oli naispuolisia ja 48,7 miespuolisia. Alle 18-vuotiaat muodostivat 19,8 prosenttia kylän väestöstä, työikäiset 67,9 prosenttia ja eläkeläiset 12,3 prosenttia. Bielinyn kunnan asukkaista 5,3 prosenttia asuu Czaplówissa.
Porąbki

Porąbki on kylä Bielinyn kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin kolmen kilometrin päässä Bielinyn kunnan hallintokeskuksesta, Bielinyn kylästä. Porąbkissa asui vuoden 2011 väestönlaskennan mukaan 701 asukasta.
Napęków

Napęków on kylä Bielinyn kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin neljän kilometrin päässä Bielinyn kunnan hallintokeskuksesta, Bielinyn kylästä. Napękówissa asui vuoden 2011 väestönlaskennan mukaan 655 asukasta.
Runkosepikkä

Runkosepikkä ("Xylophilus corticalis") on sepiköiden (Eucnemidae) heimoon kuuluva kovakuoriaislaji. Runkosepikän tieteellinen lajinimi "corticalis" tulee latinan kielestä ja merkitsee puun kuoreen liittyvää. Runkosepikkä on kiiltävä, lähes karvaton ja 3–5,5 millimetrin mittainen. Sen värityksessä on mustaa ja punaista. Lajin levinneisyysalue kattaa alueita Italiasta ja Espanjan pohjoisosasta aina Venäjän keskiosiin asti. Kansainvälinen luonnonsuojeluliitto IUCN luokittelee runkosepikän maailmanlaajuisella tasolla elinvoimaiseksi lajiksi. Suomessa lajista on vain yksi varmistettu havainto Asikkalasta 1980-luvulta. Se luokitellaankin maassa alueellisesti erittäin uhanalaiseksi. Sen elintavat tunnetaan huonosti.
Lechów

Lechów on kylä Bielinyn kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin yhdeksän kilometrin päässä Bielinyn kunnan hallintokeskuksesta, Bielinyn kylästä. Lechówissa asui vuoden 2011 väestönlaskennan mukaan 1 258 asukasta.
Makoszyn

Makoszyn on kylä Bielinyn kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin seitsemän kilometrin päässä Bielinyn kunnan hallintokeskuksesta, Bielinyn kylästä. Makoszynissä asui vuoden 2011 väestönlaskennan mukaan 786 asukasta.
Stara Huta-Koszary

Stara Huta-Koszary on kylä Bielinyn kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin kahdeksan kilometrin päässä Bielinyn kunnan hallintokeskuksesta, Bielinyn kylästä. Stara Huta-Koszaryssä asui vuoden 2011 väestönlaskennan mukaan 210 asukasta.
Szklana Huta

Szklana Huta on kylä Bielinyn kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin kahdeksan kilometrin päässä Bielinyn kunnan hallintokeskuksesta, Bielinyn kylästä. Szklana Hutassa asui vuoden 2011 väestönlaskennan mukaan 212 asukasta.
Huta Podłysica

Huta Podłysica on kylä Bielinyn kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin kuuden kilometrin päässä Bielinyn kunnan hallintokeskuksesta, Bielinyn kylästä. Huta Podłysicassa asui vuoden 2011 väestönlaskennan mukaan 653 henkilöä.
Górki Napękowskie

Górki Napękowskie on kylä Bielinyn kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin kolmen kilometrin päässä Bielinyn kunnan hallintokeskuksesta, Bielinyn kylästä. Vuoden 2011 väestönlaskennan mukaan Górki Napękowskiessä asui 221 asukasta.
Huta Nowa (Świętokrzyskien voivodikunta)

Huta Nowa on kylä Bielinyn kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin kuuden kilometrin päässä Bielinyn kunnan hallintokeskuksesta, Bielinyn kylästä. Huta Nowassa asui vuoden 2011 väestönlaskennan mukaan 1 081 asukasta.
Koronaviruspandemia Andorrassa

Koronaviruspandemia Andorrassa on osa maailmanlaajuista SARS-CoV-2-koronaviruksen levittäytymistä. Andorrassa on 5. helmikuuta 2022 mennessä vahvistettu yhteensä 36 599 tapausta, joista 2 229 oli aktiivisia, 34 223 parantuneita ja 14 sairaalahoidossa. Yhteensä 147 ihmistä on kuollut koronavirukseen liittyen.
Andorra vahvisti ensimmäisen koronavirustapauksensa 2. maaliskuuta 2020. Kyseessä oli 20-vuotias matkaltaan Milanosta palannut mies. 4. helmikuuta 2022 Andorrassa oli eniten tartuntoja suhteessa väkilukuun koko maailmassa: peräti 47,2 prosenttia koko väestöstä oli saanut tartunnan. Kuolleita oli kuitenkin suhteellisen vähän.
Makkonen (kylä)

Makkonen eli Makkoinen, , on kylä Sastamalan Suodenniemellä. Kylä rajautuu idässä Lahdenperän kylään, lännessä Taipaleen kylään ja etelässä mouhijärveläisen Selkeen kylän maihin. Kylän rajoilla on myös Mouhijärven Hyynilän ja Murron kylien vanhoja ulkopalstoja. Lähes kolmionmuotoisen kylän kaakkoinen rajapiste on Jylhänkivellä ja lounainen Pakkokivellä.
Taipaleen kylästä tuleva Lemmetynperäntie (yhdystie 13079) ja Lahdenperästä Mouhijärvelle johtava Lahdenperäntie (yhdystie 13085) kohtaavat Makkosessa. Makkosen kylästä on matkaa Tampereelle noin 60 kilometriä ja Poriin noin 70 kilometriä.
Makkosen historiaa.
Makkosen alueella on ollut ihmisiä jo kivikaudella, sillä sieltä tunnetaan kaksi kivikautista asuinpaikkaa, Ikamo ja Majamaa.
Makkosen kylä sai alkunsa, kun Selkeen säterikartanon sepälle Esko Matinpojalle osoitettiin torpan paikka Selkeen mailta Märkäjärveen pistävältä niemeltä, joka nykyisin on kannas Makkosselän ja Alisen Maajärven välissä. Torppa lienee Suodenniemen alueen vanhin, sillä se on ilmeisesti ollut olemassa jo ennen vuotta 1650. Henkikirjaan se merkittiin ensimmäistä kertaa vuonna 1656.
Savolaisperäisen nimen omanneen Esko Matinpoika Makkosen sukujuuria on usein pohdittu ja Juhani Piilonen arvelee, että hän on kenties ollut Ruoveden Pohjaslahdelle vuonna 1536 asettuneen Paavali Makkosen jälkipolvea.
Kun ruotujakoinen armeija perustettiin ja Selkeestä tuli Kuninkaallisen Porin rykmentin everstin virkatalo, erottiin Makkonen itsenäiseksi tilaksi. Ison reduktion yhteydessä siitä muodostettiin yksinäistalo, eli erillinen yhden talon kylä.
Makkosen maalle perustettiin ruotusotilastorppa 1700-luvulla, mutta se jäi asumattomaksi ja talon asukkaat ottivat sen viljelykset omaan käyttöönsä. Niiden käytöstä maksettiin ruotusotilaalle pieni korvaus.
Vielä vuoden 1851 kihlakunnankartassa Makkonen on merkitty Mouhijärveen kuuluvaksi, mutta myöhemmin se siirrettiin osaksi Suodenniemeä.
Makkonen tänään.
Makkosen kylässä harjoitetaan tavanomaisia maatalousammatteja, minkä lisäksi alueella on jonkin verran kesäasuntoja. Makkosessa sijaitsee myös Lahdenperän rantasauna ja sen yhteydessä oleva uimaranta.
Ekkehard

Ekkehard on saksalainen etunimi, josta on runsaasti muunnelmia, muun muassa Eckehard ja Ekkehart.
Munkkeja.
Ekkehard on useiden St. Gallenin munkkien nimi:
 Kuvaus Joseph Victor von Scheffelin romaanin "Ekkehard" (1855) päähenkilöstä perustuu näihin kahteen Ekkehartiin
Sophie Elkan

Sophie Elkan o.s. "Salomon", kirjailijanimi Rust Roest, (3. tammikuuta 1853 Göteborg, Ruotsi – 5. huhtikuuta 1921 Göteborg, Ruotsi) oli ruotsalainen kirjailija.
Elkan avioitui 1872 itseään 19 vuotta vanhemman serkkunsa Nathan Elkanin kanssa. Viiden vuoden kuluttua heille syntyi tytär. Kun Nathan Elkan sairastui tuberkuloosiin, he lähtivät Etelä-Eurooppaan, jossa ilmasto oli parempi. Sekä Nathan Elkan että tytär kuolivat 1879 toisena joulupäivänä tuberkuloosiin Nizzassa. Novellissa "Julvaka" Elkan kuvaa surullista vaihetta.
Elkan ja Selma Lagerlöf tutustuivat 14 vuoden kuluttua. He matkustelivat paljon yhdessä, ja suhteen laadusta on keskusteltu. Suhdetta on pohdittu säilyneiden kirjeiden perusteella.
Elkan aloitti uransa käännöksillä, erityisesti kääntämällä pedagogisia teoksia. Hänen ensimmäinen oma teoksensa oli novellikokoelma "Dur och moll" (1889) nimellä Rust Roest (holl. 'työtön lepo ruostuttaa'). Toinen novellikokoelma "Med sordin" ilmestyi 1891, sitä seurasivat romaanit "Rika flickor" 1893 ja "Säfve, Kurt &amp; kompani" 1894 sekä kolmas novellikokoelma "Skiftande stämningar" 1896. 
Elkanin ensimmäinen omalla nimellään julkaisema teos "John Hall. En historie från det gamla Göteborg" (1899) herätti aiempaa laajempaa kiinnostusta. Tehtyään Selma Lagerlöfin kanssa matkan muun muassa Palestiinaan ja Egyptiin hän jatkoi kirjallista työtään ja julkaisi muun muassa teokset "Drömmen om Österlandet" (1901) ja "I fågelperspektiv" (1901), joka on valikoima aiemmin ilmestyneitä novelleja, sekä kaksiosaisen historiallisen romaanin "Konungen. En sannsaga", jossa hän kuvaa Kustaa IV Aadolfin traagista elämänkohtaloa. Sen jatkoksi ilmestyi "Konungen. I landsflykt" (1906). Historiallinen romaani "Anckarström" ilmestyi 1910, ja historiallinen näytelmä "Hermelin och purpur" 1913.
Jasper (Texas)

Jasper on kaupunki Texasin osavaltiossa Yhdysvalloissa. Sen väkiluku oli vuoden väestönlaskennassa 6 884. Jasper on Jasperin piirikunnan hallintokeskus.
Väestö.
Kaupungin asukkaista 54 prosenttia on afroamerikkalaisia, 37,3 prosenttia valkoisia ja 5,91 prosenttia latinalaisamerikkalaisia. 98,7 prosenttia asukkaista on Yhdysvaltain kansalaisia. Kaupungin väestön keski-ikä on 34,3 vuotta.
Amelita Galli-Curci

Amelita Galli-Curci (o.s. "Galli"; 18. marraskuuta 1882 Milano, Italia – 26. marraskuuta 1963 La Jolla, Kalifornia, Yhdysvallat) oli italialaissyntyinen, yhdysvaltalaistunut oopperalaulaja, äänialaltaan sopraano.
Galli-Curci opiskeli pianonsoittoa ja sävellystä Milanon konservatoriossa, josta valmistui vuonna 1903. Säveltäjä Pietro Mascagni kuitenkin ohjeisti häntä ryhtymään oopperalaulajaksi. Laulajana hän oli itseoppinut. Oopperadebyyttinsä hän teki Gildan roolissa Giuseppe Verdin "Rigolettossa" vuonna 1909 Tranissa. Myöhemmin samana vuonna hän esiintyi Roomassa Georges Bizet'n "Don Procopiossa". Seuraavien vuosien aikana hän esiintyi useiden oopperayhtiöiden palveluksessa Egyptissä, Venäjällä, Espanjassa ja Etelä-Amerikassa. Vuonna 1910 sopraano meni naimisiin markiisi Luigi Curcin kanssa ja otti käyttöönsä sukunimen Galli-Curci.
Yhdysvaltain-debyyttinsä Galli-Curci teki "Rigoletton" esityksessä Chicagossa marraskuussa 1916. Tammikuussa 1918 hän esiintyi ensimmäisen kerran New Yorkissa Giacomo Meyerbeerin "Dinorahin" nimiroolissa. Marraskuussa 1920 hän teki ensimmäisen esiintymisensä Metropolitan-oopperassa "La traviatan" esityksessä. Ensimmäisestä miehestään eronneena hän meni vuonna 1921 uusiin naimisiin säestäjänsä Homer Samuelsin kanssa, jolloin hänestä tuli Yhdysvaltain kansalainen. Vuosina 1921–1930 Galli-Curci lauloi säännöllisesti Metropolitan-oopperassa. Hänellä oli merkittäviä rooleja muiden muassa "Madama Butterflyssa", "Ruusuritarissa", "Lakméssa", "Romeossa ja Juliassa", "Lucia di Lammermoorissa" ja "Puritaaneissa". Galli-Curci oli suosittu levyttäjä, ja hänen merkittävien levytystensä joukossa on "Rigoletton" "Caro nome" -aarian tulkinta noin vuodelta 1919. Viimeisen esiintymisensä Metropolitan-oopperassa hän teki tammikuussa 1930 "Sevillan parturin" esityksessä. Tämän jälkeen hän jatkoi uraansa konserttiesiintyjänä.
Haitallisesti suurentuneen kilpirauhasen takia Galli-Curcille suoritettiin 11. elokuuta 1935 Chicagossa kilpirauhasen poistoleikkaus. Hän lähti Los Angelesiin sairaalasta uloskirjauksensa jälkeen 18. elokuuta. Hän esiintyi jälleen oopperassa Chicagossa Mimìn roolissa "La bohèmessa" marraskuussa 1936. Kriitikot eivät enää vakuuttuneet hänen äänestään, ja Galli-Curci esiintyikin tämän jälkeen vain resitaaleissa, kunnes lopetti esiintymisen vuonna 1938. 8. helmikuuta 1960 hän sai tähden Hollywood Walk of Famelle. Hänen kuolemansa marraskuussa 1963 jäi John F. Kennedyn salamurhan uutisoinnin varjoon. Vuonna 1972 kriitikko Simon Trezise luonnehti Galli-Curcia 1900-luvun parhaaksi sopraanoksi.
Sándor Endrődi

Sándor Endrődi (1850–1920) oli suosittu unkarilainen lyyrinen runoilija ja prosaisti.
Endrődi oli 1878–1892 reaalikoulun opettajana Nagyváradissa, vuodesta 1892 edustajakamarin päiväkirjantoimittaja. Hän on julkaissut runokokoelmat "Tücsökdalok" ('Sirkanlauluja', 1876), "Költemények" ('Runoja', 1877–1878), "Endrődi Sándor költeményei 1879–1885" (1885), "Költeményék" (1891) ja "Kuruczdalok". Endrődi on julkaissut myös novellikokoelmia, esimerkiksi "Balatoni ég alatt" ('Balatonin taivaan alla', 1884) sekä erinomaisia käännöksiä (muun muassa "Buch der Lieder") henkisen sukulaisensa Heinrich Heinen runoudesta.
Endrődi on harjoittanut myös varsinaisia kirjallisuushistoriallisia opintoja, joiden tuloksia ovat muun muassa esseekokoelma "Költök világa" ('Runouden maailma', 1887: Byron, Heine, Petőfi, Kirjallisuus ja yleisö ynnä muita aiheita) ja "Századunk magyar irodalma képekben" ('Vuosisatamme unkarilainen kirjallisuus kuvissa', 1900).
Milica Todorović

Milica Todorović (, s. 13. lokakuuta 1990 Kruševac, Serbia, Jugoslavia on serbialainen laulaja ja näyttelijä. Hänen tyylinään on enimmäkseen turbofolk. Hän saavutti kuuluisuutta vuonna 2005 hänen voitettuaan serbian merkittävimän Zvezde Granda (Suuri Tähti) -laulukilpailun. Hänen ensimmäinen singlensä "Moje zlato" (Minun kultani), feat. MC Yankoo on saanut YouTubessa sata miljoonaa katsomiskertaa.